Çrregullimet e personalitetit vartës

Personaliteti mund të definohet si tërësi e tipareve emocionale dhe te sjelljes qe e karakterizojnë një person në jetën e përditshme. Në kondita të zakonshme është relativisht stabil dhe i parashikueshëm. Kur personi ka çrregullim të personalitetit kufiri nuk është i qartë , por në përgjithësi kjo ndodh kur tiparet e personalitetit janë aq të papërshtatshme dhe jo fleksibile sa që vështirësojnë jetën profesionale dhe sociale ose i shkaktojnë  vështirësi subjektive personit.

 Karakteristikat 
Individet me çrregullim te personalitetit vartes kanë nevojë të tepruar për të marrë kujdesin nga të tjeret që çon në sjellje të nënshtruar dhe në frikë të ndarjes, kanë vështirësi në marrjen e vendimeve të përditshme p.sh. çfarë këmishe të veshin apo si ta mbajnë çadrën pa nje numer të konsiderueshem të këshillave.
Zakonisht kjo sëmundje fillon ne moshën e hershme. Për më shumë shiko kapitullin 64.thumb|Vincent Willem van Gogh 002
Veçoritë e personave me çrregullim te personalitetit vartës:

 Vartësia 
 Frika
 Sjellja submisive
 Paaftësia në marrjen e vendimeve
 Shmangia nga pozitat me përgjegjësi
 Anksioziteti
 Pesimizmi
 Vetë-dyshimi
 Pasiviteti
 Simptomat 

Individët e prekur nga çrregullimi i personalitetit vartës shprehin një frikë të përhapur që çon në “clinging behavior" (sjellje e kapur) dhe zakonisht manifestohet në moshën e rritur të hershme. Kjo frikë u shkakton vështirësi në marrjen e vendimeve të përditshme pa një sasi të tepruar të këshillave dhe siguri nga të tjerët, vështirësi në inicimin e projekteve ose kryerjen e gjërave vet (për shkak të mungesës së vetëbesimit në gjykim ose në aftësitë dhe jo mungesa e motivimit ose energjisë), vështirësi të shprehin mospajtimin me të tjerët për shkak të frikës së humbjes së mbështetjes ose të miratimit.Nabeel Kouka, MD, DO, MBA (2009), Chapter 14 "PSYCHIATRY for Medical Students and Residents" ISBN 978-1-5033-8124-7

Këta individë në mënyrë që të marrin mbështetje nga të tjerët shkojnë deri në pikën e  vullnetarizmit për të bërë gjëra që janë të pakëndshme, ndjehen në siklet ose të pafuqishëm kur jane vetëm për shkak të  frikës së ekzagjeruar se nuk janë në gjendje për t'u kujdesur për veten e tyre dhe urgjentisht kërkojnë një marrëdhënie si një burim i kujdesit dhe mbështetjes kur një marrëdhënie e ngushte përfundon.
 Raportet Sociale 
Raportet sociale te personat me çrregullim të personalitetit vartës janë  të kufizuara me personat ndaj të cilëve janë të varur. Këta persona kanë tendencë të jenë pasiv dhe t’i lejojnë njerëzit e tjerë (shpesh një person tjetër) për të marrë iniciativën dhe përgjegjësi për fushat më të mëdha të jetës së tyre. Funksionimi i tyre në punë është i dëmtuar për shkak të paaftësisë për të punuar në mënyrë  të pavarur dhe pa mbikëqyrje.Allison Hibbert, Alice Godwin, Frances Dear (2004), Chapter3 "Rapid Psychiatry" Adult psychiatric disorders ISBN  1-4051-13243

Zakonisht personat e rritur që vuajnë nga ky çrregullim varen nga prindi ose bashkëshorti lidhur me vendimet e veprimeve të tyre, janë këta persona që vendosin se ku ata duhet të jetojnë, çfarë lloj pune duhet të kenë dhe cilët fqinj t’i kenë shokë.
Ndërsa adoleshentët e prekur zakonisht i lejojnë prindërit e tyre të vendosin për veprimet e tyre, se çfarë duhet të veshin, me kë duhet të shoqërohen, si duhet ta kalojnë kohën e tyre të lirë dhe në cilën shkollë apo kolegj duhet të marrin pjesë.
 Trajtimi 

Trajtimi i personave me çrregullim te personalitetit vartës bëhet përmes psikoterapisë afatgjate me një terapist i cili ka përvojë në trajtimin e këtij lloj çrregullimi të personalitetit. Në disa raste mund të perdoren edhe medikamentet të cilat ndihmojnë lehtësimin e simptomave të veçanta shqetësuese dhe efekteve të mëdha negative. Poashtu antidepresantët mund të ndihmojnë në trajtimin e ankthit dhe depresionit që shpesh e shoqëron këtë çrregullim.Roger P. Simon, David A. Greenberg, Maichael J. Aminoff (2003), "Neurologjia klinike"  ISBN 978-608-229-208-3
 Burimet e të dhënave 

 Lidhje të jashtme 
 Portal i psikiatrisë  
 Konceptet themelore të psikiatrisë 

Kategoria:Psikologji
Kategoria:Psikiatri